สวัสดีค่ะ พอดีอยากทราบว่า ช่วงนี้เจ็บ บริเวณลิ้นปี่บ่อยๆ และเจ็บบริเวณท้องน้อยจี๊ดๆบ่อยครั้งและเจ็บจี๊ดด้านขวาใกล้ท้องน้อย พร้อมกับเบื่ออาหารและมีอาการคล้ายจะอาเจียนตลอดเวลา อยากทราบว่า เป็นอะไรไหมคะ ต้องพบแพทย์โดยตรงไหมคะ ขอบค่ะ
สวัสดีค่ะ อาการเจ็บลิ้นปี่ คล้ายจะอาเจียน อาจมีสาเหตุมาจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ คลื่นไส้ อาเจียนหายใจไม่สะดวกร่วมด้วยได้-อาหารเป็นพิษ ถ้าเป็นเฉียบพลัน อาเจียนมาก มีไข้ ปวดท้องแบบบีบๆ หรือถ่ายเหลว-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมงการให้ได้การวินิจฉัยที่แน่นอนคงต้องตรวจร่างกายร่วมด้วย หากเจ็บจุกแน่นมาก มีอาการเหมือนโรคหัวใจดังกล่าวไป ถ่ายดำ กินได้น้อย น้ำหนักลดอย่างรวดเร็ว ควรรีบไปพบแพทย์